Gryp nou al die geleenthede aan | Netwerk24
Gryp nou al die geleenthede aan
Deur Jubalani Joubert, Stellenbosch 20 Januarie 2020 00:00
Ek was toe nie (hartlik) welkom op Stellenbosch (as ’n wit ANC-lid) nie. Ek groet u almal dus nou. Ek vertrek vandag (16.01) na die ANC-vesting van KwaZulu-Natal!
Dis ’n hartseer oomblik – Afrikaanse koerante is so lekker om te lees. Maar die geleenthede is daar. Laat dit goed gaan met u almal.
Wat die politiek betref, verkies ek tog ook so ’n bietjie afstand van die daaglikse “breaking news”.
Feit is, die ANC gaan net so lank, of langer, as die NP aan die bewind bly.
Afrikaners behoort soos Daniel vir Nebukadneser, die koning van Babel, gedien het, die ANC-heersers te dien. Tot voordeel van ons volk.
As FW (de Klerk) nou nog in die regering van nasionale eenheid gedien het, sou hy vir CR en Trump en Holland baie geld kon vra – en kry – vir die boere in die Noord-Kaap. Vergeet van regstellende aksie as die vark in die verhaal. As die NNP naby die hefboom van mag gebly het, sou sleutelposte in wit hande gebly het.
Maak dus, soos De Ruyter, ’n “come back” en gryp die geleenthede aan!
Meer oor: Mystem | Anc | Brief